ПРОТОКОЛ №55
ОТ ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 16.09.2014 г.
(12,30 часа)

ПРИСЪСТВАТ: Милка Итова, Даниела Костова, Камен Иванов,  Магдалена Лазарова, Ясен Тодоров, Румен Боев
Отсъстват: Галя Георгиева, Светла Петкова, Елка Атанасова

На заседанието присъстваха: 
Експертни сътрудници: Мария Христова – директор на дирекция „Съдебни кадри и конкурси на магистрати” в АВСС, Цветанка Тиганчева – началник-отдел „Конкурси на магистрати”. 

Протоколирал: Илина Йосифова

І. КОНКУРСИ

К-1. ОТНОСНО: Произнасяне по допустимостта на кандидатите – участници в процедура за избор на председател на Върховен касационен съд, обявена с решение на Висшия съдебен съвет по протокол №35/24.07.2014 г. 

Комисията по предложенията и атестирането
РЕШИ:

1.1. ДОПУСКА, на основание т. 6.1., раздел ІІ от Правилата за избор на председател на Върховния касационен съд, председател на Върховния административен съд и главен прокурор кандидатите за председател на ВКС, както следва: 

Вх №	Име	Заемана длъжност до момента	
96-02-152/05.08.2014	Таня Иванова Райковска	Зам.-председател на ВКС, председател на Търговска колегия	
96-02-153/05.08.2014	Павлина Стефанова Панова	Зам.-председател на ВКС, председател на Наказателна колегия	

1.2. ОБЯВЯВА, на основание т. 10, раздел ІІ от Правилата, списъка на допуснатите за участие в избора кандидати на интернет-страницата на Висшия съдебен съвет. 

К-2. ОТНОСНО: Разглеждане на доклади за притежаваните професионални качества на Павлина Стефанова Панова и Таня Иванова Райковска – кандидати за председател на Върховен касационен съд в процедура за избор, обявена с решение на Висшия съдебен съвет по протокол №35/24.07.2014 г. 

Комисията по предложенията и атестирането
РЕШИ:

2. ОДОБРЯВА, на основание т. 6.4. от Правилата за избор на председател на Върховния касационен съд, председател на Върховния административен съд и главен прокурор доклад за притежаваните професионални качества от Павлина Стефанова Панова – кандидат за председател на Върховния касационен съд, и доклад за притежаваните професионални качества от Таня Иванова Райковска – кандидат за председател на Върховния касационен съд. 

(Закриване на заседанието – 13,00 часа)

ПРЕДСЕДАТЕЛ НА
КОМИСИЯТА ПО ПРЕДЛОЖЕНИЯТА
И АТЕСТИРАНЕТО:

МИЛКА ИТОВА (п)